**รายงานการประชุมสภาเทศบาลตำบลบ้านต๊ำ**

**สมัยสามัญ สมัยที่ 1 ครั้งที่ 1 ประจำปี พ.ศ. ๒๕๖7**

**เมื่อวันพุธ ที่ 14 กุมภาพันธ์ พ.ศ. 2567 เวลา 09.00 น.**

**ณ. ห้องประชุมสภาเทศบาลตำบลบ้านต๊ำ**

........................................................

**ผู้มาประชุม**

|  |  |  |  |
| --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** |
| 1 | นางสาวทัศณี ยานะ | สมาชิกสภาเทศบาลตำบลบ้านต๊ำ | นางสาวทัศณี ยานะ |
| 2 | นางดารา ปิงวงค์ | สมาชิกสภาเทศบาลตำบลบ้านต๊ำ | นางดารา ปิงวงค์ |
| 3 | นางเพ็ญจันทร์ ปวนคำ | สมาชิกสภาเทศบาลตำบลบ้านต๊ำ | นางเพ็ญจันทร์ ปวนคำ |
| 4 | นางกรรณิกา อินต๊ะแก้ว | สมาชิกสภาเทศบาลตำบลบ้านต๊ำ | นางกรรณิกา อินต๊ะแก้ว |
| 5 | นายสรวิทย์ ชื่นใจ | สมาชิกสภาเทศบาลตำบลบ้านต๊ำ | นายสรวิทย์ ชื่นใจ |
| 6 | นายนิยม สมเชื้อ | สมาชิกสภาเทศบาลตำบลบ้านต๊ำ | นายนิยม สมเชื้อ |
| 7 | นายบรรจบ ชื่นจิตต์ | สมาชิกสภาเทศบาลตำบลบ้านต๊ำ | นายบรรจบ ชื่นจิตต์ |
| 8 | นายประสิทธิ์ ยอดมาลัย | สมาชิกสภาเทศบาลตำบลบ้านต๊ำ | นายประสิทธิ์ ยอดมาลัย |
| 9 | นายประยงค์ จิรนพสิทธิ์ | สมาชิกสภาเทศบาลตำบลบ้านต๊ำ | นายประยงค์ จิรนพสิทธิ์ |
| 10 | นายพักตร์กฤษณ์ชัย ถึงการ | สมาชิกสภาเทศบาลตำบลบ้านต๊ำ | นายพักตร์กฤษณ์ชัย ถึงการ |
| 11 | นายภาณุวัฒน์ รัศมี | สมาชิกสภาเทศบาลตำบลบ้านต๊ำ | นายภาณุวัฒน์ รัศมี |
| 12 | นางอธิษฐาน เรียนเก่ง | สมาชิกสภาเทศบาลตำบลบ้านต๊ำ | นางอธิษฐาน เรียนเก่ง |
| 13 | นายวาทิต ฟักแก้ว | เลขานุการสภาเทศบาลตำบลบ้านต๊ำ | นายวาทิต ฟักแก้ว |

- 2 –

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** |
| 1 | นายจิรพงศ์ ใจลา | นายกเทศมนตรีตำบลบ้านต๊ำ | นายจิรพงศ์ ใจลา |
| 2 | นายกฤษตเมธ จรูญรัตนวิเชียร | เลขานุการนายกเทศมนตรีฯ | นายกฤษตเมธ จรูญรัตนวิเชียร |
| 3 | นายสายเปลี่ยน งามเมือง | รองนายกเทศมนตรีตำบลบ้านต๊ำ | นายสายเปลี่ยน งามเมือง |
| 4 | นายภานุวัฒน์ วงค์กา | รองนายกเทศมนตรีตำบลบ้านต๊ำ | นายภานุวัฒน์ วงค์กา |
| 5 | นายชัยวัฒน์ อ้อยกาม | หัวหน้าฝ่ายออกแบบ | นายชัยวัฒน์ อ้อยกาม |
| 6 | นายอานนท์ ธุระ | ผู้อำนวยการกองช่าง | นายอานนท์ ธุระ |
| 7 | นายสุทัศน์ หลักฐาน | ผู้ใหญ่บ้านหมู่ที่ 2 | นายสุทัศน์ หลักฐาน |
| 8 | นายนิเวศน์ สายสร้อย | ผู้ใหญ่บ้านหมู่ที่ 12 | นายนิเวศน์ สายสร้อย |
| 9 | นายไพโรจน์ ท้าวการ | ผู้ใหญ่บ้านหมู่ที่ 9 | นายไพโรจน์ ท้าวการ |
| 10 | นายพจน์ แก้วนา | ผู้ใหญ่บ้านหมู่ที่ 4 | นายพจน์ แก้วนา |
| 11 | นายอินจันทร์ ใหญ่วงค์ | ผู้ช่วยผู้ใหญ่บ้านหมู่ที่ 3 | นายอินจันทร์ ใหญ่วงค์ |
| 12 | นายอมร ยอดใส | ผู้ใหญ่บ้านหมู่ที่ 10 | นายอมร ยอดใส |
| 13 | นายสุทัศน์ เตชะวัน | ผู้ใหญ่บ้านหมู่ที 7 | นายสุทัศน์ เตชะวัน |
| 14 | นางชณุพร ศักดิ์สูง | ผู้ช่วยผู้ใหญ่บ้านหมู่ที่1 | นางชณุพร ศักดิ์สูง |
| 15 | นายประสงค์ สารนวล | ผู้ใหญ่บ้านหมู่ที่ 5 | นายประสงค์ สารนวล |
| 16 | น.ส.กัลยาณี ห่านตระกูล | หัวหน้าฝ่ายบริการและเผยแพร่ | น.ส.กัลยาณี ห่านตระกูล |
| 17 | น.ส.นรีกานต์ เฉพาะตน | หัวหน้าฝ่ายแผนงานฯ | น.ส.นรีกานต์ เฉพาะตน |
| 18 | พ.จ.อ.วัชพล สมปาน | หัวหน้าฝ่ายปกครอง | พ.จ.อ.วัชพล สมปาน |
| 19 | ส.ต.อ.สง่า เดชะบูรณ์ | ผู้อำนวยการกองยุทธศาสตร์ | ส.ต.อ.สง่า เดชะบูรณ์ |
| 20 | นางณภัค สร้อยนาค | ปลัดเทศบาล | นางณภัค สร้อยนาค |
| 21 | นายอาจองค์ เกวียนคำ | ผู้ใหญ่บ้านหมู่ที่ 13 | นายอาจองค์ เกวียนคำ |
| 22 | นายประยุทธ เกษมเศรษฐพัฒน์ | ผู้ใหญ่บ้านหมู่ที่ 8 | นายประยุทธ เกษมเศรษฐพัฒน์ |
| 23 | นายอดุล อ้อนหวาน | กำนันตำบลบ้านต๊ำ | นายอดุล อ้อนหวาน |

**ผู้มาประชุม 12 ท่าน ครบองค์ประชุม**

- 3 -

**เริ่มประชุมเวลา 09.๐๐ น.**

**นายวาทิต ฟักแก้ว** เมื่อองค์ประชุมครบแล้วผมขอเรียนเชิญท่านประธานสภาเทศบาลตำบล

 บ้านต๊ำจุดธูปเทียนบูชาพระรัตนตรัยและดำเนินการประชุมครับ

**ประธานสภาเทศบาล** สวัสดีท่านสมาชิกสมาชิกสภาเทศบาลตำบลบ้านต๊ำทุกท่านวันนี้เป็นการ

เชิญประชุมสมัยสามัญ สมัยที่ 1 ประจำปี 2567 ขอเริ่มดำเนินการประชุมตามวาระเลยนะคะ

**ระเบียบวาระที่ 1 ประธานแจ้งให้ที่ประชุมทราบ**

**ประธานสภาเทศบาล** เรียนท่านสมาชิกสภาในวาระแจ้งให้ทราบก็ขอแจ้งประกาศเทศบาลตำบล

บ้านต๊ำเรื่อง การประกาศใช้แผนการดำเนินงานเพิ่มเติม(ฉบับที่ 1) ประจำปีงบประมาณ 2567จึงขอแจ้งให้ที่ประชุมรับทราบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ 2) พ.ศ. 2559 ข้อ 12 แผนการดำเนินงานให้จัดทำให้แล้วเสร็จภายในสามสิบวันนับแต่วันประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น และประกอบกับหนังสือกระทรวงมหาดไทย ที่ มท 0810.3/ว 6732 ลงวันที่ 6 พฤศจิกายน 2562 ข้อ 1 การจัดทำแผนการดำเนินการงานเพิ่มเติมให้เป็นอำนาจของผู้บริหารท้องถิ่น สำหรับองค์การบริหารส่วนจังหวัดให้จัดทำแผนการดำเนินงานจากแผนงาน โครงการที่องค์การบริหารส่วนจังหวัดดำเนินการจริงเท่านั้น โดยให้จัดทำแผนการดำเนินงานเพิ่มเติมในปีงบประมาณ พ.ศ. 2563 เป็นต้นไปเทศบาลตำบลบ้านต๊ำ ได้ดำเนินการจัดทำแผนการดำเนินงานเพิ่มเติม(ฉบับที่ 1) ประจำปีงบประมาณ 2567 ขึ้นมาอีกฉบับหนึ่งเพื่อแก้ไขปัญหาความเดือดร้อนของประชาชนตำบลบ้านต๊ำ และได้ดำเนินการเสร็จเรียบร้อยแล้ว จึงขอประกาศใช้แผนการดำเนินงานเพิ่มเติม (ฉบับที่ 1) ประจำปีงบประมาณ 2567จึงประกาศให้ทราบโดยทั่วกัน

**มติที่ประชุม รับทราบ**

**ระเบียบวาระที่ 2 เรื่องรับรองรายงานประชุมสภาเทศบาลตำบลบ้านต๊ำ สมัยสามัญ สมัยที่ 4 ประจำปี 2566**

**ประธานสภาเทศบาล** ในวาระนี้เป็นการรับรองรายงานประชุมสภาเทศบาลตำบลบ้านต๊ำสมัยสามัญ สมัยที่ 4/2566 มีท่านสมาชิกท่านใดจะแก้ไขหรือไม่ขอเชิญ ค่ะ หากไม่มีท่านใดจะแก้ไขขอมติที่ประชุมเพื่อรับรองรายงานประชุม ท่านใดรับรองโปรดยกมือค่ะ

- 4 -

**มติที่ประชุม รับรอง 11 เสียง งดออกเสียง 1 คน**

**ระเบียบวาระที่ 3 กระทู้ถาม**

 **-ไม่มี-**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจาณาเสร็จแล้ว**

 **-ไม่มี-**

**ระเบียบวาระที่ 5 เรื่องที่เสนอใหม่**

 **กำหนดสมัยประชุมสภาเทศบาลตำบลบ้านต๊ำประจำปี 2567 และสมัยที่ 1 ประจำปี 2568**

**ประธานสภาเทศบาล** ในวาระนี้ เรื่องที่เสนอใหม่นี้เนื่องจากครั้งนี้เป็นสมัยประชุมสามัญสมัยที่1 ประจำปี2567 ตามระเบียบกำหนดให้ต้องมีการกำหนดสมัยประชุมของปี 2567 และสมัยที่ 1 ประจำปี 2568 จึงขอให้ท่านสมาชิกเสนอสมัยประชุมของสภา ด้วยขอเชิญคะ

**นายสรวิทย์ ชื่นใจ** เรียนประธานสภาเทศบาลผมนายสรวิทย์ ชื่นใจ สมาชิกสภาเทศบาลเขตที่ 1 ขอเสนอสมัยประชุมสมัยสามัญสมัยที่ 2 เป็นวันที่ 1-30 พฤษภาคม 2567

 **นางดารา ปิงวงค์ นายนิยม สมเชื้อ ผู้รับรอง**

**ประธานสภาเทศบาล มีท่านใดจะเสนอเป็นอย่างอื่นหรือไม่ หากไม่มีขอมติ**

**มติที่ประชุม เห็นชอบ 11 เสียง งดเสียง 1 คน**

**ประธานสภาเทศบาล** ขอเชิญเสนอสมัยประชุมต่อไป

**นายพักตร์กฤณ์ชัย ถึงการ** เรียนประธานสภาเทศบาลผมนายพักตร์กฤณ์ชัย ถึงการ สมาชิกสภาเทศบาลเขตที่ 2 ขอเสนอสมัยประชุมสมัยสามัญสมัยที่ 3 เป็นวันที่ 1-30สิงหาคม 2567

 **นายประยงค์ จิรนพสิทธิ์ นางกรรณิการ อินต๊ะแก้ว ผู้รับรอง**

**ประธานสภาเทศบาล มีท่านใดจะเสนอเป็นอย่างอื่นหรือไม่ หากไม่มีขอมติ**

**มติที่ประชุม เห็นชอบ 11 เสียง งดเสียง 1 คน**

**ประธานสภาเทศบาล** ขอเชิญเสนอสมัยประชุมต่อไป

**นางเพ็ญจันทร์ ปวนคำ** เรียนประธานสภาเทศบาลดิฉันนางเพ็ญจันทร์ ปวนคำ สมาชิกสภาเทศบาลเขตที่ 1 ขอเสนอสมัยประชุมสมัยสามัญสมัยที่ 4 เป็นวันที่ 15 พฤศจิกายน – 14 ธันวาคม 2567

 **นายประสิทธิ์ ยอดมาลัย นางอธิษฐาน เรียนเก่ง ผู้รับรอง**

**ประธานสภาเทศบาล** มีท่านใดจะเสนอเป็นอย่างอื่นหรือไม่ หากไม่มีขอมติ

**มติที่ประชุม เห็นชอบ 11 เสียง งดเสียง 1 คน**

- 5 -

**ประธานสภาเทศบาล** ขอเชิญเสนอสมัยประชุมสมัยสามัญสมัยที่ 1 ประจำปี 2568

**นายประสิทธิ์ ยอดมาลัย**  เรียนประธานสภาเทศบาลกระผมนายประสิทธิ์ ยอดมาลัย สมาชิกสภาเทศบาลเขตที่ 2 ขอเสนอสมัยประชุมสมัยสามัญสมัยที่ 1ประจำปี 2568 เป็นวันที่ 1 กุมภาพันธ์- 2 มีนาคม 2568

 **นายสรวิทย์ ชื่นใจ นายพักตร์กฤณ์ชัย ถึงการ ผู้รับรอง**

**ประธานสภาเทศบาล** มีท่านใดจะเสนอเป็นอย่างอื่นหรือไม่ หากไม่มีขอมติ

**มติที่ประชุม เห็นชอบ 11 เสียง งดเสียง 1 คน**

**ประธานสภาเทศบาล** ขอสรุปมติสมัยประชุมสภาเทศบาลตำบลบ้านต๊ำประจำปี 2567 และสมัยที่ 1ประจำปี 2568 ดังนี้

 สมัยที่ 2 ประจำปี 2567 ตั้งแต่วันที่ 1-30 พฤษภาคม 2567

 สมัยที่ 3 ประจำปี 2567 ตั้งแต่วันที่ 1-30 สิงหาคม 2567

 สมัยที่ 4 ประจำปี 2567 ตั้งแต่วันที่ 15 พฤศจิกายน-14 ธันวาคม 2567

 สมัยที่ 1 ประจำปี 2568 ตั้งแต่วันที่ 1 กุมภาพันธ์ – 2 มีนาคม 2568

**ที่ประชุม รับทราบ**

**นายกเทศมนตรี** เรียนประธานสภาฯกระผมนายจิรพงศ์ ใจลานายกเทศมนตรีขอเสนอญัตติด้วยวาจาครับ

**ประธานสภาเทศบาล** ท่านนายกแจ้งว่าจะขอเสนอญัตติด้วยวาจาซึ่งตามระเบียบกระทรวง

มหาดไทยว่าด้วยการประชุมสภาท้องถิ่นข้อ38ให้มีสิทธิเสนอได้โดยให้นำข้อ62มาใช้โดยอนุโลมคือต้องมีสมาชิกสภาท้องถิ่นรับรองไม่น้อยกว่า1ใน4ของสมาชิกที่เหลืออยู่ ดังนั้นจะให้ท่านสมาชิกอภิปรายหรือให้ความเห็นชอบว่าจะให้มีการเสนอด้วยวาจาหรือไม่ หากไม่มีการอภิปรายขอมติว่าจะให้นายกเสนอญัตติหรือไม่ท่านใดเห็นชอบโปรดยกมือ

**มติที่ประชุม เห็นชอบ 11 เสียง งดออกเสียง 1 คน**

ประธานสภาเทศบาล เมื่อสภามีมติให้ท่านนายกเสนอญัตติด้วยวาจาได้ก็ขอเชิญท่านนายกเสนอ

ญัตติต่อสภาค่ะ

**นายกเทศมนตรี** เรียนประธานสภาเทศบาลกระผมนายจิรพงศ์ ใจลานายกเทศมนตรีขอเสนอญัตติเพื่อปรึกษาหารือต่อสภาเทศบาลตำบลบ้านต๊ำ เพื่อเสนอโครงการแก้ไขปัญหาความเดือดร้อนให้กับประชาชน ในพื้นที่ซึ่งเป็นโครงการที่เกินศักยภาพ ต่อหน่วยงานที่เกี่ยวข้อง ดังนี้

1. โครงการปรับปรุงระบบประปาในหมู่บ้าน บ้านต๊ำพระแล หมู่ที่ 7 ตำบลบ้านต๊ำ งบประมาณ 500,000 บาท

2. โครงการก่อสร้างฝายทุ่งแพะ บ้านต๊ำพระแล หมู่ที่ 7 ตำบลบ้านต๊ำ

 งบประมาณ 500,000 บาท

- 6 -

3. โครงการปรับปรุงระบบประปาหมู่บ้านพร้อมขุดเจาะและติดตั้งอุปกรณ์ บ้านท่าช้าง หมู่ที่ 4 ตำบลบ้านต๊ำ งบประมาณ 800,000 บาท

4. โครงการก่อสร้างฝายน้ำล้น(สายต๊ำเหล่า)หลังบ้าน อ.สมควร ดวงใจ หมู่ที่ 5 ตำบลบ้านต๊ำ งบประมาณ 500,000 บาท

5. โครงการปรับปรุงฝายน้ำล้นฝายประชาอาสา บ้านต๊ำม่อน หมู่ที่ 6 ตำบลบ้านต๊ำ งบประมาณ 500,000 บาท

6. โครงการก่อสร้างฝายต้นม่วง หมู่ที่ 2 ตำบลบ้านต๊ำ งบประมาณ 300,000 บาท ซึ่งโครงการเหล่านี้เป็นโครงการที่เกินศักยภาพของเทศบาลตำบลบ้านต๊ำกระผมจึงอยากจะขอปรึกษาต่อที่ประชุมสภาว่าหากกระผมจะนำเสนอโครงการเหล่านี่เพื่อของบประมาณสนับสนุนต่อหน่วยงานอื่นๆที่เกี่ยวข้องที่ประชุมสภาจะเห็นชอบหรือไม่

**ประธานสภาเทศบาล** ในญัตตินี้ท่านนายกขอปรึกษาเกี่ยวกับการจะเสนอโครงการที่เกินศักยภาพ

เพื่อขอรับการสนับสนุนงบประมาณจากหน่วยงานอื่นๆที่ท่านสมาชิกท่านใดมีความเห็นอย่างไรขอเชิญอภิปราย

**นายสรวิทย์ ชื่นใจ** เรียนประธานสภาเทศบาลผมนายสรวิทย์ ชื่นใจสมาชิกสภาเทศบาลเขตที่ 1 ในญัตตินี้ผมในฐานะตัวแทนพี่น้องชาวบ้านเห็นด้วยและสนับสนุนการนำโครงการตามญัตตินี้ไปขอรับการสนับสนุนงบประมาณจากหน่วยงานอื่นที่เกี่ยวข้องเพื่อนำมาแก้ไขปัญหาโดยเฉพาะโครงการประปาหมู่ที่ 7 ซึ่งเป็นปัญหามาเป็นเวลานานถ้าได้งบประมาณมาแก้ไขก็จะดีมาก

**ประสิทธิ์ ยอดมาลัย** เรียนประธานสภาเทศบาลผมนายประสิทธ์ ยอดมาลัยสมาชิกสภาเทศบาลเขตที่ 2 ผมมีความเห็นชอบกับโครงการที่ท่านนายกจะนำไปรับการสนับสนุนงบประมาณจากหน่วยงานอื่นเพื่อมาแก้ปัญหาของพี่น้องชาวบ้าน

**นางเพ็ญจันทร์ ปวนคำ** เรียนประธานสภาเทศบาลดิฉันนางเพ็ญจันทร์ ปวนคำสมาชิกสภาเทศบาลเขตที่ 1 เห็นด้วยกับโครงการที่ท่านนายกจะส่งไปขอรับสนับสนุนจากหน่วยงานอื่นเนื่องจากงบประมาณของเทศบาลมีน้อยหากได้งบจากหน่วยงานอื่นมาทำโครงการก็จะแก้ปัญหาให้พี่น้องชาวบ้านมาก

**นายพักตร์กฤษณ์ชัย ถึงการ** เรียนประธานสภาเทศบาลผมนายพักตร์กฤษณ์ชัย ถึงการสมาชิกสภาเทศบาลเขตที่ 2 ขอสนับสนุนการของบประมาณจากหน่วยงานอื่นโดยเฉพาะการก่อสร้างฝ่ายทั้ง3ฝ่ายเนื่องจากฝายดังกล่าวสร้างมานานและชำรุดสมควรปรับปรุง

**นายนิยม สมเชื้อ** เรียนประธานสภาเทศบาลผมนายนิยม สมเชื้อสมาชิกสภาเทศบาลเขตที่ 1

 ผมเห็นด้วยกับโครงการที่ท่านนายกเสนอโดยเฉพาะโครงการประปาหมู่ที่ 7 อยากให้พลักดันให้เต็มที่เนื่องจากเป็นปัญหามานานแล้ว

**ประธานสภาเทศบาล** เมื่ออภิปรายมาถึงตรงนี้แล้วก็ขอให้ท่านนายกได้ชีแจ้งแก่สมาชิกเพิ่มเติม

**นายกเทศมนตรี** เรียนท่านประธานสภาโครงการต่างๆที่ผมหารือว่าจะนำไปขอสนับสนุนจากหน่วยงานอื่นนี้ที่หยิบโครงการเหล่นี้มาเนื่องจากเป็นโครงการที่เกี่ยวกับการแก้ปัญหาภัยแล้งซึ่งเป็นนโยบายเร่งด่วนที่มีโอกาสได้รับการจัดสรรที่สุดส่วนโครงการอื่นๆก็จะนำเสนอสภาในโอกาสต่อไป

- 7 -

**ประธานสภาเทศบาล** อภิปรายมาพอสมควรแล้วท่านใดยังจะอภิปรายหรือไม่หากไม่มีจะขอมติว่าสมาชิกสภาท่านใดเห็นชอบให้ท่านนายกนำโครงการตามที่เสนอไปยื่นของบประมาณจากหน่วยงานอื่นๆที่เกี่ยวหรือไม่ท่านใดเห็นชอบโปรดยกมือค่ะ

**มติที่ประชุม เห็นชอบ 11 เสียง งดออกเสียง 1 คน**

**พักรับประทานอาหาร 12.00-13.00 น.**

**ระเบียบวาระที่ 6 เรื่องอื่นๆ**

**ประธานสภาเทศบาล** หลังจากพักรับประธานอาหารแล้วเรายังมีวาระที่ต้องพูดคุยอยู่กันต่อในวาระอื่นๆซึ่งท่านใดมีเรื่องที่จะแจ้งให้ที่ประชุมทราบก็ขอเชิญคะ

**นายประสิทธิ์ ยอดมาลัย** เรียนประธานสภาเทศบาลผมนายประสิทธิ์ ยอดมาลัยสมาชิกสภาเทศบาลตำบลบ้านต๊ำเขตที่ 2 วันนี้มีเรื่องที่จะแจ้งให้กับทุกท่านทราบคือกระผมมีความตั้งใจที่ขอลาออกจากสมาชิกสภาเทศบาลเพื่อไปลงสมัครเป็นผู้ใหญ่บ้านหมู่ที่ 5 ซึ่งเป็นตำแหน่งอีกหน้าที่ต่างจากสมาชิกสภาเทศบาล ในโอกาสนี้ก็ขอขอบคุณท่านนายก ท่านสมาชิกสภา เจ้าหน้าที่ทุกท่านที่ได้ร่วมทำงานกันมาตลอดระยะเวลาดำรงตำแหน่ง หวังว่าหากมีโอกาสคงจะได้กลับมาทำงานร่วมกันอีกในตำแหน่งผู้ใหญ่บ้าน

**นายกเทศมนตรี** ในโอกาสที่ท่านสท.ประสิทธิ์ จะลาออกผมในฐานะผู้บริหารเทศบาลก็รู้สึกเสียดายบุคลกรที่มีคุณภาพแต่ท่านก็มีความตั้งใจจะไปทำหน้าที่ผู้ใหญ่บ้านเพื่อพัฒนาตำบลบ้านต๊ำในอีกบทบาท ก็ขออวยพรให้ท่านประสบความสำเร็จได้เป็นผู้ใหญ่บ้านแล้วกลับมาทำงานร่วมกัน และผมมีเรื่องที่จะหารือที่ประชุมอีกเรื่องคือเรื่องการจัดงานกีฬาที่เดิมที่จะจัดวนที่ 29 กุมพานี้แต่เนื่องจากมีหลายคนมาปรึกษาว่าน่าจะจัดในวันหยุดเสาอาทิตย์เพื่อจะได้มีโอกาสร่วมงานเนื่องจากวันที่ 29 เป็นวันทำงานให้ทราบว่าท่านใดมีความเห็นอย่างไร

**นายอดุลย์ อ้อยหวาน** เรียนประธานสภาเรื่องงานกีฬานั้นเป็นเรื่องที่ให้ชาวบ้านและพี่น้องตำบลบ้านต๊ำมีส่วนร่วมดังนั้นการจัดงานเป็นวันหยุดน่าจะเป็นเรื่องที่ดีเพราะประชาชนหลายคนที่ทำงานและเด็กเยาวชนที่เรียนก็จะได้มีโอกาสเข้าร่วมงาน

**ประธานสภาฯ** มีท่านใดจะอภิปรายอีกหรือไม่.....หากไม่มีก็ขอปิดการประชุมคะ

**ปิดประชุมเวลา 14.00 น.**

**ผู้จดรายงานประชุม**

 (นายวาทิต ฟักแก้ว)

 เลขานุการสภาเทศบาลตำบลบ้านต๊ำ

- 8 -

คณะกรรมการตรวจรายงานการประชุมได้ตรวจสอบแล้ว

 เมื่อวันที่ 19 เดือน กุมภาพันธ์ พ.ศ. ๒๕๖7

 (ลงชื่อ) ประธานกรรมการฯ

 (นายสรวิทย์ ชื่นใจ)

(ลงชื่อ) กรรมการ

 (นายประยงค์ จิรนพสิทธิ์ )

(ลงชื่อ) กรรมการ

 (นายภาณุวัฒน์ รัศมี)

สภาเทศบาลได้รับรองการประชุมครั้งนี้แล้ว

เมื่อวันที่ เดือน พ.ศ.

 (ลงชื่อ) ประธานสภาเทศบาล

 (นางสาวทัศณี ยานะ)